**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE nr. \_\_\_\_\_\_\_\_\_ din data de \_\_\_\_\_\_\_\_\_\_\_\_**

**privind aprobarea Contractului de delegare a gestiunii serviciilor publice de alimentare cu apă și de canalizare nr. 12313/19.11.2009 încheiat între Asociația de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare**

**și Societatea Comercială „APASERV SATU MARE” S.A.**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de:

- Adresa Asociației de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare nr.73/14.06.2023, înregistrată la registratura Consiliului Județean Satu Mare cu nr. 13.224/14.06.2023, și Nota justificativă anexată, referitoare la necesitatea adoptării unei hotărâri a Consiliului Județean Satu Mare;

- Hotărârea Consiliului Județean Satu Mare nr. 181/31.10.2008 privind constituirea asociației cu denumirea „Asociația de dezvoltare intercomunitară pentru servicii în sectorul de apă și apă uzată din județul Satu Mare”, cu modificările și completările ulterioare;

- Hotărârea Consiliului Județean Satu Mare nr. 29/26.02.2018 privind aprobarea Master Planului în sectorul de apă și apă uzată din județul Satu Mare actualizat - revizia februarie 2018 aferent ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020”;

- Hotărârea Consiliului Județean Satu Mare nr. 60/26.02.2021 privind aprobarea reviziei Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020” și a indicatorilor tehnico - economici aferenți județului Satu Mare;

- Hotărârea Consiliului Județean Satu Mare nr. 28/26.02.2022 privind aprobarea actualizării Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020” și a indicatorilor economici aferenți județului Satu Mare;

- Hotărârea Consiliului Județean Satu Mare nr. 29/26.02.2022 privind aprobarea modificării HCJ 108/2018 privind aprobarea Proiectului regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020 și a cofinanțării în procent de 2% din valoarea eligibilă a investiției aferente județului Satu Mare, modificată prin Hotărârea Consiliului Județean Satu Mare nr. 61/2021;

- Legea serviciului de alimentare cu apă și de canalizare nr. 241/2006, republicată, cu modificările și completările ulterioare;

- Hotărârii Guvernului nr. 855/2008 pentru aprobarea statutului-cadru al asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;

luând în considerare:

* prevederile art.5 alin. (1) lit. a) și cele ale art. 17 alin. (2), lit. d) punct 1 și 2 din Statutul Asociației de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare;
* prevederile art. 8 alin. (3) lit. d^2), cele ale art. 10 alin.(5) din Legea serviciilor comunitare de utilități nr. 51/2006, republicată, cu modificările și completările ulterioare;

în conformitate cu prevederile art. 173 alin (1) lit. f) și cele ale art. 182 alin (1) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art.1.** Se aprobă Contractul de delegare a gestiunii serviciilor publice de alimentare cu apă și de canalizare nr. 12313/19.11.2009 încheiat între Asociația de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare și Societatea Comercială „APASERV SATU MARE” S.A., cu modificările intervenite prin Actul adițional nr. 1/30.04.2010, Actul adițional nr. 2/04.03.2011, Actul adițional nr. 3/29.11.2011, Actul adițional nr. 4/27.04.2012, Actul adițional nr. 5/31.07.2014, Actul adițional nr. 6/18.08.2016, Actul adițional nr. 7/18.08.2016, Actul adițional nr. 8/06.10.2016, Actul adițional nr. 9/26.04.2018, Actul adițional nr. 10/30.12.2020, Actul adițional nr. 11/14.07.2021 și Actul adițional nr. 12/09.12.2022.

**Art.2.** Se mandatează Asociația de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare, să modifice Contractul de delegare a gestiunii serviciilor publice de alimentare cu apă și de canalizare nr. 12313/19.11.2009 încheiat între Asociația de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare și Societatea Comercială „APASERV SATU MARE” S.A., în sensul includerii Județului Satu Mare ca parte a contractului.

**Art.3.** Cu ducerea la îndeplinire a prezentei se încredințează Asociația de Dezvoltare Intercomunitară pentru Servicii în Sectorul Apă și Apă Uzată din Județul Satu Mare.

**Art.4.** Prezenta hotărâre se comunică Asociației de Dezvoltare Intercomunitară pentru Servicii în Sectorul Apă și Apă Uzată din Județul Satu Mare și Direcției dezvoltare regională din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2023**

**INIŢIATOR:**

**PREŞEDINTE,AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red. Tehn.T.L.R./Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea Contractului de delegare a gestiunii serviciilor publice de alimentare cu apă și de canalizare nr. 12313/19.11.2009 încheiat între Asociația de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare**

**și Societatea Comercială „APASERV SATU MARE” S.A.**

Pentru perioada de programare 2014-2020, Asociația de Dezvoltare Intercomunitară pentru Servicii în sectorul de apă și apă uzată din județul Satu Mare în care Consiliul Județean Satu Mare este membru asociat, împreună cu Operatorul Regional Apaserv Satu Mare SA, în baza Master Planului Județean revizuit, aprobat prin HCJ Nr.29/2018, a depus cerere de finanțare pentru. lucrările din lista prioritară aferentă Master Planului aprobat pentru. obținerea de fonduri europene prin POIM 2014-2020.

În acest context a fost elaborat „*Proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020”,* proiect care cuprinde lucrări care după finalizare și recepție vor trece în patrimonial public al județului Satu Mare, conform prevederilor Legii 51 /2006-republicată, Art.10, pct.6, lit. b „*bunurile situate pe raza mai multor unități administrativ-teritoriale și/sau care deservesc mai multe unități administrativ-teritoriale aparțin domeniului public al județului, dacă toate unitățile administrativ-teritoriale implicate sunt situate în același județ și județul este membru al asociației;”*

Județul Satu Mare este parte în acest proiect, sens în care a adoptat Hotărârea Nr. 28/2022 și Hotărârea 29/2022 în vederea aprobării indicatorilor tehnici și a cofinanțării aferente.

Mai mult, finanțarea Proiectului a fost aprobată prin Decizia Nr. C(2021) 1741/11.03.2021 a Comisiei Europene și este în plină desfășurare a lucrărilor, având termen de finalizare data de 31.12.2023.

După finalizarea și recepția lucrărilor se vor demara procedurile de trecere în patrimoniul public al județului a obiectivelor realizate.

Întrucât acordarea finanțării europene nerambursabile **este condiționată** de îndeplinirea tuturor cerințelor din ghidul de finanțare privind analiza instituțională, respectiv „Cap.2 Reguli privind acordarea finanțării, pct.a.1.„ ***Operatorul Regional acționează în baza Contractului de Delegare a Gestiunii Serviciilor, contract prin care autoritățile locale exercită asupra OR un ”control similar” celui exercitat asupra propriilor departamente; Probează cu Contractul de Delegare a Gestiunii Serviciilor, semnat de către ambele părți (ADI și OR), conform cerințelor din capitolul 3.2.3 Analiza Instituțională.”***

Contractul de delegare a gestiunii serviciilor publice de alimentare cu apă și canalizare a fost aprobat și semnat de Asociație prin Hotărârea nr. 5/2009 a Asociației, în baza mandatului primit de la asociați, *mai puțin de la Consiliul Județean Satu Mare*, care la acea dată nu avea în proprietate publică sisteme de alimentare cu apă și canalizare și nici nu erau prevăzute în Master Planul aprobat atunci lucrări propuse a fi finanțate cu fonduri UE prin POS Mediu 2007-2014.

Menționăm că lipsa Hotărârii Consiliului Județean de aprobare a Contractului de delegare a fost sesizată de Autoritatea de management și se așteaptă adoptarea cu celeritate a acestui document, conform angajamentelor asumate.

De asemenea, potrivit prevederilor art.12 alin (4) din H.G. nr. 855/2008 pentru aprobarea statutului-cadru al asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare: ***,,În cazul în care un asociat nu aprobă documentațiile de atribuire în vederea organizării procedurilor pentru delegarea serviciilor, inclusiv proiectul contractului de delegare a gestiunii ce urmează a fi încheiat cu operatorul desemnat și anexele obligatorii la acesta****, sau se retrage unilateral din acest contract (indiferent că retragerea are loc înainte sau după intrarea în vigoare a respectivului contract de delegare),* ***acesta va fi exclus din Asociație.”***

În acest sens**,** Asociația de Dezvoltare Intercomunitară pentru Servicii în Sectorul de Apă și apă Uzată din Județul Satu Mare, prin adresa nr. 73/14.06.2023 înregistrată cu nr.13224/14.06.2023, solicită adoptarea unei Hotărâri a Consiliului Județean Satu Mare în vederea *aprobării* Contractului de delegare a gestiunii serviciilor publice de alimentare cu apă și de canalizare.

Regulamentul serviciului de alimentare cu apă și de canalizare a fost elaborat și aprobat ca și *anexa* a Contractului de delegare prin Hotărârea nr. 11/29.01.2010 a Asociației de Dezvoltare Intercomunitară pentru Servicii în Sectorul de apă și Apă Uzată din Județul Satu Mare.

Caietul de sarcini al serviciului de alimentare cu apă și de canalizare a fost elaborat și aprobat ca și *anexă* a Contractului de delegare, prin Hotărârea nr. 10/27.04.2021 a Asociației de Dezvoltare Intercomunitară pentru Servicii în Sectorul de Apă și Apă Uzata din Județul Satu Mare.

Ținând seama de documentele transmise de Asociația de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare, respectiv:

- Adresa Asociației de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare nr.73/14.06.2023, înregistrată la registratura Consiliului Județean Satu Mare cu nr. 13.224/14.06.2023, și Nota justificativă anexată, referitoare la necesitatea adoptării unei hotărâri a Consiliului Județean Satu Mare privind aprobarea Contractului de delegare a gestiunii serviciilor publice de alimentare cu apă și de canalizare;

- Hotărârea Asociației nr. 11/2010 privind aprobarea Regulamentului serviciului de alimentare cu apă și de canalizare, consolidat și armonizat pentru întreaga Arie a Serviciului, din județul Satu Mare

- Hotărârea Asociației nr. 10/27.04.2021 privind aprobarea Caietului de sarcini pentru delegarea gestiunii serviciilor publice de alimentare cu apă și de canalizare operatorului regional APASERV SATU MARE S.A.

Având în vedere cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind aprobarea Contractului de delegare a gestiunii serviciilor publice de alimentare cu apă și de canalizare nr. 12313/19.11.2009 încheiat între Asociația de Dezvoltare Intercomunitară pentru Servicii în Sectorul de Apă și Apă Uzată din Județul Satu Mare**

**și Societatea Comercială „APASERV SATU MARE” S.A.**

**INIŢIATOR:**

**PREŞEDINTE,**

**Pataki Csaba**

Red. Tehn. R.L.L../Exemplare 5